भाजपा कार्यकर्ता का कहना है कि अगर उनके पास हराम के 20 लाख रुपए होते तो आज टिकट उनका होता। इससे नगर में जनता द्वारा कयास लगाया जा रहा है कि कहीं न कहीं भाजपा में टिकट बटवारे में धन बल का खेल हुआ है और एक मोटी रकम के लेन देन की चर्चाओं का बाजार गर्म है। नगर में कयास लगाये जा रहे हैं कि भाजपा पालिकाध्यक्ष प्रत्याशी रेखा सागर का जनता के मध्य पहली बार सीधा चुनाव में उतरना कहीं टिकट दिलवाने में अग्रणी भूमिका निभाने और सेटिंग गेटिंग करवाने वाले कद्दावर नेताओं पर भारी न पढ़ जाये। भाजपा प्रत्याशी का जनता से दूर-दूर तक का नाता न होना और किसी राजनैतिक प्रोग्राम में आज तक दिखाई न देना चुनावी नैया को पार लगाने मे मुश्किलें पैदा कर सकता है। शॉर्टकट प्रत्याशी आने से पुराने कार्यकर्ताओं में रोष व्याप्त है।